Na podlagi 15. člena  Zakona o organizaciji in financiranju vzgoje in izobraževanja (Uradni list RS, št. 16/07 - uradno prečiščeno besedilo, 118/06 - ZUOPP-A, 36/08, 58/09, 64/09 - popr., 65/09 - popr., 20/11, 40/12 - ZUJF, 57/12 - ZPCP-2D, 2/15 - odl. US in 47/15) ministrica za izobraževanje, znanost in šport izdaja

ODREDBO
 o sprejemu izobraževalnih programov nižjega in srednjega poklicnega ter srednjega strokovnega izobraževanja 

1. člen

(1) Na podlagi sklepa Strokovnega sveta Republike Slovenije za poklicno in strokovno izobraževanje, sprejetega na 152. seji, dne 18. 12. 2015, se sprejmejo naslednji izobraževalni  programi:

1. nižjega poklicnega izobraževanja: 
- Pomočnik v biotehniki in oskrbi (gluhi in naglušni, govorno-jezikovne motnje), za pridobitev naziva nižje poklicne izobrazbe Pomočnik/pomočnica v biotehniki in oskrbi, prilagojen za gluhe in naglušne dijake ter dijake z govorno-jezikovnimi motnjami, KLASIUS-SRV 13001, KLASIUS-P 6219.
2. srednjega poklicnega izobraževanja:

- Vrtnar (gluhi in naglušni, govorno-jezikovne motnje), za pridobitev naziva srednje poklicne izobrazbe vrtnar/vrtnarka, prilagojen za gluhe in naglušne dijake ter dijake z govorno-jezikovnimi motnjami, KLASIUS-SRV 14001, KLASIUS-P 6220;

- Strojni mehanik, za pridobitev naziva srednje poklicne izobrazbe Strojni mehanik/strojna mehaničarka, KLASIUS-SRV 14001, KLASIUS-P 5211;

- Slaščičar (gluhi in naglušni, govorno-jezikovne motnje), za pridobitev naziva srednje poklicne izobrazbe Slaščičar/slaščičarka, prilagojen za gluhe in naglušne dijake ter dijake z govorno-jezikovnimi motnjami, KLASIUS-SRV 14001, KLASIUS-P 5413;

- Gastronomske in hotelske storitve (gluhi in naglušni, govorno-jezikovne motnje), za pridobitev naziva srednje poklicne izobrazbe Gastronom hotelir/gastronomka hotelirka, prilagojen za gluhe in naglušne dijake ter dijake z govorno-jezikovnimi motnjami, KLASIUS-SRV 14001, KLASIUS-P 8110.
3. srednjega strokovnega izobraževanja:

- Predšolska vzgoja - IS, za pridobitev naziva srednje strokovne izobrazbe Vzgojitelj/vzgojiteljica predšolskih otrok, izobraževalni program z italijanskim učnim jezikom, prilagojen za izvajanje na narodno mešanem območju v Slovenski Istri, KLASIUS-SRV 15001, KLASIUS-P 1430;

- Metalurški tehnik, za pridobitev naziva srednje strokovne izobrazbe Metalurški tehnik/metalurška tehnica, KLASIUS-SRV 15001, KLASIUS-P 5214.
(2) Na podlagi sklepa Strokovnega sveta Republike Slovenije za poklicno in strokovno izobraževanje, sprejetega na 152. seji, dne 18. 12. 2015, se sprejmejo naslednji prenovljeni izobraževalni  programi:

1. srednjega poklicnega izobraževanja:

- Administrator (slepi in slabovidni), za pridobitev naziva srednje poklicne izobrazbe Administrator/administratorka, prilagojen za slepe in slabovidne dijake ter dijake z okvaro vidne funkcije, KLASIUS-SRV 14001, KLASIUS-P 3460, ki nadomešča izobraževalni program Administrator (slepi in slabovidni), objavljen v Uradnem listu RS št. 53/08;

- Grafični operater, za pridobitev naziva srednje poklicne izobrazbe Grafični operater/grafična operaterka, KLASIUS-SRV 14001, KLASIUS-P 2131, ki nadomešča izobraževalni program Grafični operater, objavljen v Uradnem listu RS št. 14/10;

- Grafični operater (gluhi in naglušni, govorno-jezikovne motnje), za pridobitev naziva srednje poklicne izobrazbe Grafični operater/grafična operaterka, prilagojen za gluhe in naglušne dijake ter dijake z govorno-jezikovnimi motnjami, KLASIUS-SRV 14001, KLASIUS-P 2131, ki nadomešča izobraževalni program Grafični operater (gluhi in naglušni, govorno-jezikovne motnje), objavljen v Uradnem listu RS št. 110/10.

2. srednjega strokovnega izobraževanja:

- Grafični tehnik (gluhi in naglušni, govorno-jezikovne motnje), za pridobitev naziva srednje strokovne izobrazbe Grafični tehnik/grafična tehnica, prilagojen za gluhe in naglušne dijake ter dijake z govorno-jezikovnimi motnjami, KLASIUS-SRV 15001, KLASIUS-P 2131, ki nadomešča izobraževalni program Grafični tehnik (gluhi in naglušni, govorno-jezikovne motnje), objavljen v Uradnem listu RS št. 30/09.

3. poklicno-tehniškega izobraževanja:

- Grafični tehnik, za pridobitev naziva srednje strokovne izobrazbe Grafični tehnik/grafična tehnica, KLASIUS-SRV 15001, KLASIUS-P 2131, ki nadomešča izobraževalni program Grafični tehnik, objavljen v Uradnem listu RS št. 53/08;

- Grafični tehnik (gluhi in naglušni, govorno-jezikovne motnje), za pridobitev naziva srednje strokovne izobrazbe Grafični tehnik/grafična tehnica, prilagojen za gluhe in naglušne dijake ter dijake z govorno-jezikovnimi motnjami, KLASIUS-SRV 15001, KLASIUS-P 2131, ki nadomešča izobraževalni program Grafični tehnik (gluhi in naglušni, govorno-jezikovne motnje), objavljen v Uradnem listu RS št. 110/10.

2. člen

(1) Izobraževalne programe iz prejšnjega člena Ministrstvo za izobraževanje, znanost in šport objavi na svoji spletni strani.
(2) Izobraževalni programi iz prejšnjega člena se začnejo izvajati s šolskim letom 2016/2017.


3. člen

Ta odredba začne veljati naslednji dan po objavi v Uradnem listu Republike Slovenije.

